– Ехаць па размеркаванні ў рэгіён я не жадаю. Па-першае, я ўжо другі год працую ў тэатры, дзе хачу застацца. І зараз раблю ўсё магчымае, каб гэта і адбылося. Па-другое, пераезд у рэгіён ускладняе жыццё. Сама я з Мінска, і ў рэгіёне мне давядзецца шукаць кватэру – пры тым такую, дзе дазволілі б трымаць майго сабаку. Па-трэцяе, у тэатры я займаюся яшчэ і стварэннем бутафорыі. Безумоўна, яе транспартыроўка ў Мінск будзе праблематычнай. Але, калі раптам мяне накіруюць у раён, гэта не будзе крахам майго жыцця. У любой сітуацыі я знайду плюсы – хаця б свежае незагазаванае паветра!